钦定古今图书集成/历象汇编/乾象典/第066卷 > 坤舆图说 > 《风过箫赋》夏方庆
## 钦定古今图书集成/历象汇编/乾象典/第066卷 > 坤舆图说 > 《风过箫赋》夏方庆

“风之过兮，一气之作。”箫之应也，众音以殊。虽高下以
异响，终合散而同涂。体宫商而自得，韵清浊以相须。
动必造适，用当其无宜。然理顺昭，与道俱。以由一人
之化，为而不有。万物之心，以虚为受。帝于何力？各自
遂其生成；天且不言，乃能恒于悠久。观夫指大块之
噫气，裁众管而声随。始飂飂兮清越，终杳杳以逶迤。
远而聆之，初疑白虎方啸；近而察也，旋惊丹凤来仪。
知化本之有朕，见天籁之在斯。道固无名，物罔不感。
“彼命宫而商应，信阳舒而阴惨。云何事而从龙？水何
情而习坎？”故达人作用，而虚清其心；大道不疵，乃涤
其元览之风也，扇其轻重之箫也。应以洪织。彼若疾
而飘，我则以号以噭；彼若和而静，我则若沉若潜。曷
异夫暴心感而麤以厉，敬心感而直以廉。尔其断续
清空，萧寥永夜。历虚无而轻飚自远，拂松竹而幽韵
相借。微闻阙下，伴金奏之发天庭；迥彻云中，疑笙箫
之随羽驾。庄生托之以齐物，子綦由是而观化。化之
至矣，兹焉可知。风乃不私其用，箫亦自得其宜。元元
立言，“事无事；我后垂”拱为无为。君子曰：“风箫也，罔不
争其善胜”，契不言而自应。是将观彼以化成，岂独因
之而比兴。